บังเอิญไปทำธุระแถวๆ ถ. สามล้าน เช้าตรู่แต่ผิดคิวไปนิดก็เลยว่าง...และหิว 
มาย่านนี้นึกถึงร้านไข่กระทะเลิศรส ที่วางแผนว่าซักวันจะมากิน...แหม! ช่วงเวลาพอเหมาะพอดี ไปลองซะหน่อย

เริ่มจากที่จอดรถเลย วันนั้นเป็นวันอาทิตย์ไปถึงร้านประมาณ 7 โมงครึ่ง หาที่จอดรถยากละ ไปที่วัดใกล้ๆกันนั้นก็เต็ม โชคดีที่ระหว่างกำลังลังเลว่าจะไปจอดไหนดี ก็มีรถจอดข้างฟุตบาทออกไป...เสียบทันที ถ้าจะพูดไปข้อเสียของร้านนี้ก็คงเป็นที่จอดรถแหละ คือหายาก หรือไม่ก็ต้องเดินไกลหน่อย

เมนูที่จัดไว้มีหลาย version หยั่งกระเพาะพอสมควรว่าจะเลือกแบบไหนดีหว่า...เลยเอาแบบเบาะๆ ชุด D เลือกเป็นกาแฟ คุณค่าครบ 5 หมู่ ด้วยราคา 70 บาท...ถือว่าอิ่มเลยแหละ 

ร้านไม่ได้กว้างมาก โต๊ะวางติดๆกัน พอให้โต๊ะข้างๆได้ขะโงกมอง แล้วบอกว่า เอาเมนูเหมือนโต๊ะนี้ละกัน และมีเคาเตอร์บาร์ ประมาณว่าเป็นโต๊ะเสริม หรือสำหรับคนที่มา 1-2 คน ก็สะดวกดีเหมือนกัน
วันที่ไปกิน ได้เป็นตัวอย่างเมนูสำหรับนักท่องเที่ยวชาวจีน 4-5 คน...คุยโหวกเวกแล้วเดินชะโงกหน้ามาดูเรากิน แล้วชี้มาที่เราพร้อมกับเรียกเด็กเสิร์ฟ...พร้อมกับชู 2 นิ้ว อืม!!! ยินดีเจ้า (°₩°)